 

**RAZPIS ZA SOFINANCIRANJE MOBILNOSTI V TUJINI**

**ZA ŠOLSKO LETO 2023/2024**

Gimnazija in srednja šola Rudolfa Maistra Kamnik objavlja razpis za zbiranje prijav za opravljanje praktičnega usposabljanja dijakov v tujini v šolskem letu 2023/2024.

Na razpisu Erasmus+ KA1 smo bili izbrani za projekt učne mobilnosti posameznikov na področju poklicnega izobraževanja in usposabljanja. Dijaki morajo oddati **Prijavo na prakso v** **tujini** in zadostiti kriterijem razpisa.

Razpis zajema prosta mesta za:

* **10 dijakov** programa ET: **Tenerifi, Španija**,
* **10 dijakov** programa ET: **Krakov, Poljska**,
* **8 dijakov** programa PV: **Celovec, Avstrija**,
* **5 dijakov** programa PV: **Tenerifi, Španija**.

Šola si pridružuje pravico, da v kolikor razmere ne bodo dopuščale učne mobilnosti posameznikov v katero izmed zgoraj omenjenih držav, se bo mobilnost izvajala v drugi državi EU ali pa se bo mobilnost odpovedala.

**Splošni pogoji razpisa**

Na razpis se lahko prijavijo dijaki GSŠRM Kamnik, ki:

* so vpisani v 2. letnik programa ekonomski tehnik za mobilnost na Tenerife,
* so vpisani v 3. letnik programa ekonomski tehnik za mobilnost v Krakov,
* so vpisani v 2. letnik programa predšolska vzgoja za mobilnost v Celovec,
* so vpisani v 3. letnik programa predšolska vzgoja za mobilnost na Tenerifih,
* imajo slovensko državljanstvo ali državljanstvo ene od držav EU oz. imajo v njej

prijavljeno stalno bivališče.

Mobilnost dijakov v tujini poteka dva tedna v času praktičnega usposabljanja pri delodajalcu.

Izbranim dijakom bo odobreno sofinanciranje bivanja v tujini (zavarovanje za čas potovanja,

pot, bivanje, prehrana, praksa, vstopnine in lokalni prevozi po programu). **Višina morebitne**

**lastne finančne soudeležbe bo določena ob podpisu sporazuma.**

Uspešno opravljeno praktično usposabljanje v tujini šola prizna kot opravljeno praktično

usposabljanje z delom pri delodajalcu dijakom 2. in 3. letnika programa ekonomski tehnik, v

kolikor jo opravljajo v predpisanem terminu.

Za dijake programa predšolska vzgoja se uspešno opravljeno praktično usposabljanje v tujini

s področja predšolske vzgoje prizna kot opravljeno praktično usposabljanje z delom pri

delodajalcu.

Za vse prijavljene dijake velja, da se njihova prijava obravnava individualno in v skladu s

pogoji razpisa.

**Prijavni postopek**

Zainteresirani dijaki se prijavijo do vključno ponedeljka, 18. septembra 2023. Prijava naj vsebuje:

1. **prijavo za Erasmus+ prakso v tujini** (obrazec je na voljo na spletni strani naše šole,

biti mora izpolnjen v celoti in podpisan tudi s strani staršev),

2. **motivacijsko pismo v slovenščini** (navodila v prilogi),

3. **Europass življenjepis (CV)** (navodila in obrazec v prilogi),

4. **kopijo veljavnega osebnega dokumenta**.

Prijavo oddajo osebno v tajništvo ali pošljejo po pošti. Za pravočasno oddane prijave se

štejejo prijave, ki so oddane v roku. Nepravočasno oddane prijave in prijave, ki vsebujejo

priloge, ki so delno ali v celoti prepisane od nekoga drugega, se izločijo iz izbirnega postopka

za opravljanje praktičnega usposabljanja v tujini in se jih zavrže.

Izbirni postopek vodi komisija, ki jo za tekoče šolsko leto imenuje ravnatelj. Izbor bodo na

podlagi kriterijev opravili: ravnatelj, vodji praktičnega usposabljanja na obeh programih,

razredniki in oddelčni učiteljski zbor. Dijaki bodo o rezultatih izbora obveščeni najkasneje do

**ponedeljka, 25. septembra 2023**, in sicer na elektronski naslov, ki ga bodo posredovali v

prijavi. Dijak mora do **petka, 29. septembra 2023,** odgovoriti na elektronsko pošto, v kateri mu je bilo sporočeno, da je sprejet na mobilnost. V kolikor izbrani dijak ne potrdi udeležbe na mobilnost v predpisanem roku, bo priložnost za mobilnost dobil dijak, ki je prvi na rezervnem seznamu.

Za izbrane dijake bo organizirano srečanje – priprava na mobilnost. Udeležba na srečanju je

pogoj za opravljanje mobilnosti v tujini. Za upravičeno odsotnost šteje le zdravniško

opravičilo.

Izbrani dijaki bodo morali s pomočjo šole urediti potrebno dokumentacijo za tuje partnerje

ter podpisati Sporazum o sodelovanju v projektu Erasmus+ KA1 ter Dogovor o praktičnem

usposabljanju.

**Kriteriji izbora**

Pri izbiri bodo imeli prednost dijaki, ki:

* bodo pokazali samostojnost in resnost pri iskanju možnosti sodelovanja v projektu,
* so uspešni in aktivni v različnih obšolskih dejavnostih,
* imajo solidno znanje angleščine oziroma drugega ustreznega tujega jezika,
* so se v preteklosti že izkazali na praktičnem usposabljanju pri delodajalcih,
* imajo željo po spoznavanju zgodovine, kulture in znamenitosti države gostiteljice,
* bodo znali ustrezno zastopati sebe, svojo šolo in Slovenijo v tujini (ustrezno vedenje

in higienske navade).

Hkrati je zelo pomembno vaše sodelovanje, kar pomeni, da se pravočasno odzivate na e-pošto in navodila koordinatorke projekta ter aktivno sodelujete v načrtovanju in vseh projektnih aktivnostih.

**Točkovnik**

1. **Splošni učni uspeh za zadnje zaključeno šolsko leto**: 5 točk za odličen uspeh, 4 točke

za prav dober, 3 za dober.

2. **Ocene učiteljev oddelčnih učiteljskih zborov** – dijaka ocenijo člani oddelčnega

učiteljskega zbora po štirih kriterijih in prejme:

a) 5, 4, 3, 2 ali 1 točko za vestno izpolnjevanje šolskih obveznosti, aktivno sodelovanje

pri pouku in upoštevanje dogovorov;

b) 5, 4, 3, 2 ali 1 točko za ustvarjalnost, razgledanost in visoko motivacijo za

pridobivanje novih znanj;

c) 5, 4, 3, 2 ali 1 točko za odnos dijaka do učiteljev, sošolcev in vedenje pri pouku;

d) 5, 4, 3, 2 ali 1 točko za urejenost in komunikativnost.

3. **Vzgojni ukrepi** – prijave dijaka, ki ima veljavni vzgojni ukrep, se ne obravnava, razen če razrednik presodi, da je vzgojni ukrep dosegel svoj namen. Dijaki, ki so jim bili v času šolanja na GSŠRM izrečeni višji vzgojni ukrepi od ukora razrednika, ne ustrezajo kriterijem za prijavo. V kolikor se naknadno izkaže, da je kateri od izbranih dijakov pridobil višji vzgojni ukrep od tistega, ki ga je imel ob zaključku razpisa, ga bo komisija dodatno obravnavala naknadno in po potrebi nadomestila z drugim dijakom.

4. **Tuji jezik** – učitelji tujega jezika ocenijo dijaka po Evropski jezikovni lestvici. Ocena

zajema bralno razumevanje, govorno sporazumevanje ter govorno in pisno sporočanje. Ocenjevalno lestvico dijakom pojasnijo učitelji tujega jezika. Dijak prejme za vsak kriterij:

a) po 2 točki za znanje na ravni B2 ali višje

b) po 1 točko za znanje na ravni B1

Dijak, katerega znanje angleščine je po Evropski jezikovni lestvici ovrednoteno z A1 ne more sodelovati v projektu zaradi prešibkega jezikovnega znanja.

5. **Motivacijsko pismo** - 5 točk za originalno, ustvarjalno motivacijsko pismo, 3 točke za

povprečno motivacijsko pismo, 1 točka za slabo izdelano motivacijsko pismo.

6. **Predhodne mobilnosti** – dijaki, ki pred tem še niso bili na mobilnosti ERASMUS+, prejmejo dodatne 3 točke.

7. **Udeleženci z manj priložnostmi** – dijaki, ki se soočajo s spodaj omenjenimi ovirami, za vsako izmed njih prejmejo 1 točko:

a) invalidnost,

b) zdravstvene težave,

c) kulturne razlike,

č) ekonomske ovire,

d) ovire, povezane z diskriminacijo,

e) geografske ovire.